ด่วน! มติ “ครม.” เคาะแล้ว ไม่เลื่อน 4 วันหยุด นักขัตฤกษ์ เดือนพ.ค.
ด่วน! มติ "ครม." เคาะ ไม่เลื่อน 4 วันหยุด นักขัตฤกษ์ เดือนพ.ค.
ด่วน! มติ "ครม." เคาะ ไม่เลื่อน 4 วันหยุด นักขัตฤกษ์ เดือนพ.ค.
28 เม.ย. 2563

รายงานข่าวจากที่ประชุมคณะรัฐมนตรี (ครม.)​ วันนี้ (28 เม.ย.63)​ ระบุว่า ในวาระพิจารณาเรื่องวันหยุดนักขัตฤกษ์ของเดือนพ.ค. หลังจากที่ประชุมศบค.ได้เสนอให้เลื่อนวันหยุด ทั้ง 4 วันในเดือนพ.ค.ประกอบด้วยวันแรงงาน 1 พ.ค. วันฉัตรมงคลวันที่ 4 พ.ค. วันวิสาขบูชาวันที่ 6 พ.ค. และวันพืชมงคลวันที่ 11 พ.ค. ออกไปก่อน เพื่อไม่ให้มีวันหยุดนั้น
ปรากฏว่าที่ประชุมครม.มีความเห็นตรงกันข้าม โดยมีมติว่าให้มีวันหยุดทั้ง 4 วันเหมือนเดิม แต่ทั้งนี้ มีเงื่อนไขว่าเจ้าหน้าที่ทุกภาคส่วนที่เกี่ยวข้อง จะต้องมีความเข้มงวดในมาตรการต่างๆ ทั้งด้านสาธารณสุข การคมนาคม การรักษาความปลอดภัย
อย่างไรก็ตาม เนื่องจากช่วงวันที่ 1-11 พ.ค. มีวันหยุดใกล้กันหลายวัน เมื่อรวมวันหยุดเสาร์-อาทิตย์แล้ว อาจจะมีผู้ลาเพิ่มให้ได้วันหยุดติดต่อกันหลายวัน เป็นเหตุให้การเดินทางข้ามจังหวัด เสี่ยงต่ออุบัติเหตุและการแพร่โรค
ดังนั้น จึงขอให้ประชาชนอยู่บ้าน หยุดเชื้อ เพื่อชาติ งดเดินทางไปต่างจังหวัด ในส่วนของผู้บังคับบัญชาควรพิจารณาให้ลาหยุดเพิ่มหรือไม่ หรืองดให้บริการรถโดยสารทางไกล โดยเจ้าหน้าที่ภาครัฐจะต้องเพิ่มความเข้มงวดตามด่านตรวจต่างๆด้วย